Það sem er athyglisverðast við ( 1 ) er að þar er ekki persónusamræmi sagnar við samtengda nafnliðinn ég og fleiri , ólíkt ( 2 ) , heldur eingöngu tölusamræmi . Margvísleg dæmi af þessum toga finnast við leit í Risamálheildinni ( malheildir.arnastofnun.is , Steinþór Steingrímsson o.fl. 2018 ) . Þegar svo betur er að gáð kemur í ljós að það skiptir máli hvort samtengdi nafnliðurinn fer á eftir , sbr ( 1 ) – ( 2 ) , eða á undan persónubeygðu sögninni , sbr. ( 3 ) – ( 4 ) . Þegar samtengdi nafnliðurinn fer á undan , eins og í ( 3 ) – ( 4 ) , er hlutfallslega mun sjaldgæfara að ekkert persónusamræmi sé í setningunni . Svipað mynstur kemur fyrir í ensku — samræmisleysi er mögulegt í ( 5 ) , þar sem persónubeygða sögnin fer á undan samtengda nafnliðnum , en ekki í ( 6 ) , þar sem hún fer á eftir honum . Jafnframt virðist skipta máli í umhverfi eins og ( 3 ) – ( 4 ) hvort síðari hluti samsetningarinnar sé eintala eða fleirtala . Þannig eru mun fleiri dæmi á borð við Ég og fleiri fóru þangað en Ég og hann fóru þangað . Í fyrirlestrinum veltum við fyrir okkur hvers vegna þetta er í ljósi hugmynda um og einnig með hliðsjón af um sjálfgefið samræmi . Þannig heldur Þorbjörg Þorvaldsdóttir ( 2019 ) því fram að hvorugkyn ( og fleirtala ) sé sjálfgefið gildi í samtengdum nafnliðum . Dæmin í ( 1 ) og ( 3 ) benda til þess að jafnframt sé 3. persóna sjálfgefið gildi persónu og þar sé skýringar að hluta að leita á samræmisleysinu . Við ræðum einnig hvers vegna skýringar byggðar á hugmyndum um samræmi við þann lið samtengda liðsins sem stendur næst persónubeygðu sögninni ( e. closest conjunct agreement ) duga skammt . Að auki skoðum við afturbeygingu með samtengdum liðum með hliðsjón af því hvort þeir stýra persónusamræmi eða ekki ( sbr. Wood og Einar Frey Sigurðsson 2014 ) . ( 5 ) Ég og fleiri skoðuðu / * skoðuðum sig um . ( 6 ) Ég og fleiri skoðuðum / * skoðuðu okkur um . Hér virðist mega draga þá ályktun að ef útreiknað gildi samtengds nafnliðar sé 3. p.ft. hafi það ekki eingöngu áhrif á persónubeygðu sögnina heldur líka afturbeygða fornafnið . Að lokum skoðum við svo möguleikann á því að samtengdir nafnliðir geti verið undanþegnir persónuhömlu nefnifallsandlaga svo lengi sem þeir hafi gildi 3. p . Spáin er að ( 9 ) sé betra en ( 7 ) og ( 8 ) . Við skoðum hvort hún rætist ( og þess vegna látum við vera að dæma ( 9 ) ) . ( 7 ) Þeim ?? líkar / * líka ég . ( 8 ) Þeim ?? líkar / ? * líka / * líkum við . ( 9 ) Þeim líkar / líka ég og hún .